CELEX: 62008CN0205
Language: mt
Date: 2008-05-19 00:00:00
Title: Kawża C-205/08: Talba għal deċiżjoni preliminari magħmula mill-Umweltsenat (l-Awstrija) fid- 19 ta' Mejju 2008 — Umweltanwalt ta' Kärnten vs Il-Gvern tal-Land ta' Kärnten u Alpe Adria Energia SpA

15.8.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 209/21
            
         Talba għal deċiżjoni preliminari magħmula mill-Umweltsenat (l-Awstrija) fid-19 ta' Mejju 2008 — Umweltanwalt ta' Kärnten vs Il-Gvern tal-Land ta' Kärnten u Alpe Adria Energia SpA
   (Kawża C-205/08)
   (2008/C 209/30)
   Lingwa tal-kawża: Il-Ġermaniż
   Qorti tar-rinviju
   Umweltsenat (l-Awstrija).
   Partijiet fil-kawża prinċipali
   
      Rikorrent: Umweltanwalt ta' Kärnten.
   
      Konvenuti: Il-Gvern tal-Land ta' Kärnten u Alpe Adria Energia SpA
   Domanda preliminari
   Id-Direttiva tal-Kunsill 85/337/KEE tas-27 ta' Ġunju 1985 dwar l-istima ta' l-effetti ta' ċerti proġetti pubbliċi u privati fuq l-ambjent (1), kif emendata bid- Direttiva tal-Kunsill 97/11/KE tat-3 ta' Marzu 1997 li temenda d-Direttiva 85/337/KEE dwar l-istima ta' l-effetti ta' ċerti proġetti pubbliċi u privati fuq l-ambjent (2) u bid-Direttiva 2003/35/KE tal-Parlament Ewropew u tal-Kunsill tas-26 ta' Mejju 2003 li tipprovdi għall-parteċipazzjoni pubblika rigward it-tfassil ta' ċerti pjani u programmi li għandhom x'jaqsmu ma' l-ambjent u li temenda d-Direttivi tal-Kunsill 85/337/KEE u 96/61/KE rigward il-parteċipazzjoni pubblika u l-aċċess għall-ġustizzja (3), għandha tiġi interpretata fis-sens li, Stat Membru huwa marbut jipprovdi għal obbligu li ssir stima tat-tipi ta' proġetti elenkati fl-Anness I tad-direttiva, b'mod partikolari fil-punt 20 (Bini ta' kejbils ta' l-elettriku fil-għoli b'vultaġġ ta' 220 kV jew iktar u tul ta' aktar minn 15-il kilometru), anki għal dak li jikkonċerna impjant proġettat fit-territorju ta' żewġ Stati Membri jew aktar meta l-limitu li jagħti lok għall-obbligu li ssir stima (f'dan il-każ it-tul ta' aktar minn 15-il kilometru) ċertament mhuwiex milħuq mill-parti ta' l-impjant li tinsab fit-territorju tiegħu iżda, min-naħa l-oħra, jintlaħaq, saħansitra jinqabeż, jekk tiġi inkluża l-parti ta' l-impjant proġettat li tinsab fit-territorju ta' l-Istat Membru ġar jew ta' Stati Membri ġirien?
   
      (1)  ĠU L 175, p. 40.
   
      (2)  ĠU L 73, p. 5.
   
      (3)  ĠU L 156, p. 17.